A beltéri és a kültéri címkézés más technológiát igényelnek. Ez logikus, hiszen más hő- és egyéb hatásokat kell kibírniuk.
A beltéri címkenyomtatókat általában üzletekben, raktárakban, vagy irodákban alkalmazzák. Így ezek nincsenek az időjárás változásainak, extrém körülményeinek olyan mértékben kitéve, mint kültéren használt társaik.
Tehát a beltéri címkék készítése során kevésbé strapabíró alapanyagot, kisebb teljesítményű nyomtatót is használhatunk, nem feltétlenül kell a legdrágább, legkomolyabb technológiára beruháznunk.
A HONEYWELL PC42T az asztali címkenyomtatás egyik legmegbízhatóbb típusa.
A kültéri címkenyomtatókat ezzel szemben sűrűn kitesszük az időjárás szeszélyeinek, sőt ezek a munkánkból adódóan hamar piszkolódhatnak, sérülhetnek. Érdemes tehát olyan eszközt vásárolnunk, mely strapabíró alapanyagokkal, hibátlan minőségben dolgozik, és garantálja az időtálló végeredményt. (Ironikus módon a beltérinek számító hűtőzházakban is kültéri címkét használunk, az extrém hideg környezet miatt.)
Kültéri felhasználáshoz sok esetben javasolunk ipari címkenyomtatókat, melyet a gyártó kifejezetten kültéri használatra, valamint a vegyiparban, gyógyszeriparban történő alkalmazásra tervezett.
Az ilyen nyomtatók legfőbb erénye, hogy nem csak egyszerű papírra vagy thermál szalagra dolgozhatunk velük, és a nyomtatáshoz használt festékük is ellenáll az extrém környezeti hatásoknak.
Ipari címkenyomtatásra jó szívvel ajánljuk a ZEBRA ZT230-es modellt.
Ha pedig munkánk megköveteli, hogy címkéink az időjárási viszontagságok mellett olyan extrém körülményeknek is ellenálljanak, mint az olaj- vagy a savszennynezés, mindenképp speciális, ipari nyomtatóban, és strapabíró, műanyagalapú címkék alkalmazásában kell gondolkodnunk, nemcsak azért, mert ezek praktikusabbak, hanem azért is, mert munkavédelem szempontjából nélkülözhetetlenek.